RESOLUCIÓN PRESIDENCIAL DE MODIFICACIÓN DAS BASES PARA AS AXUDAS BÁSICAS DE EMERXENCIA PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 20/03/2020)

A Presidenta, en uso das facultades que lle confire a normativa local vixente, dita a seguinte 1º.—Por Acordo da Xunta de Goberno de 21 de febreiro de 2020, aprobáronse as bases reguladoras das Axudas Básicas de Emerxencia para o ano 2020, publicadas, conxuntamente có extracto no BOPPO nº 42 de 2 de marzo. Tal e como se establece na base segunda e terceira, “(…) serán destinatarios destas bases os concellos de menos de 20.000 habitantes da provincia de Pontevedra a través dos seus servizos sociais comunitarios; Pódense beneficiar das axudas básicas de emerxencia as persoas empadroadas e con residencia efectiva en calquera dos municipios de menos de 20.000 habitantes da provincia de Pontevedra, que xestionen a súa demanda a través dos servizos sociais comunitarios do seu concello e que carezan de ingresos suficientes para lles facer fronte aos gastos polos que se solicita a axuda. Daráselles prioridade ás axudas destinadas a cubrir as necesidades das familias con menores ao seu cargo que se atopen en situación de exclusión social ou en risco de estalo (…).” 2º.—A base quinta relativa ao prazo de presentación de solicitudes, establece que “(…) O prazo para a presentación de solicitudes será dun mes contado a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO) (…) ”, polo que o mesmo remataba o vindeiro 2 de abril.3º.—A base décima establece que “ (…) Se o concello, o solicita poderase proceder ao pagamento anticipado do 35 % das axudas aprobadas, logo de comprobar que a entidade receptora cumpre coas súas obrigas tributarias coa AEAT, ATRIGA e coa Seguridade Social. O 65 % restante librarase tras a xustificación da execución completa do programa (…).”. 4º.—O Real decreto 463/2020 de 14 de marzo, declara o estado de alarma para a xestión da situación de crise sanitaria ocasionada polo COVID-19; esta situación obriga a adoptar unha serie de medidas de carácter urxente, có fin de paliar a situación de necesidade das persoas beneficiarias de estas axudas, dos concellos de menos de 20.000 habitantes, có fin de que poidan solicitar o 100% das contías recollidas na convocatoria e facer fronte de xeito inmediato ás necesidades básicas da cidadanía máis vulnerable.5.—Mediante informe de Intervención de data 18 de marzo de 2020, infórmase favorablemente o expediente. Que segundo o Decreto 99/2012, de 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, de 6 de novembro, se establece no seu artigo 31 que as deputacións lles proporcionarán asistencia económica, técnica e xurídica ós concellos con menos de 20.000 habitantes na execución das súas competencias en materia de servizos sociais comunitarios municipais. É labor da Deputación de Pontevedra apoiar as corporacións locais da provincia que presten servizos sociais comunitarios municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica ós concellos, especialmente ós de menor capacidade económica e de xestión, polos artigos 109.1. b da Lei 5/1997, de 22 de xullo, de administración local de Galicia (LALG); 63 da Lei 13/2008, de 3 de decembro, de servizos sociais de Galicia (LSSG) e 31 do citado Decreto 99/2012, de 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, de 6 de novembro. De conformidade có establecido na disposición adicional terceira do RD 463/2020 d 14 de marzo, se suspenden os términos e se interrompen os prazos para a tramitación dos procedementos das entidade do sector público. O cómputo dos prazos reanudarase no momento en que perda vixencia o real decreto, o, no seu caso, as prórrogas do mesmo. No obstante, de conformidade có establecido no artigo 4 do RD 465/2020 de 17 de marzo, polo que se modifica o RD 463/2020 de 14 de marzo, modifícase o apartado 4 que establece que “(.) Sen prexuízo do disposto nos apartados anteriores, dende a entrada en vigor do presente real decreto, as entidades do sector público poderán acordar motivadamente a continuación de aqueles procedementos administrativos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos (…)”. De acordo có exposto, e en base aos preceptos citados e demais normativa de concordante aplicación, A modificación das bases reguladoras das axudas básicas de emerxencia 2020, tal e como se detalla: De acordo co disposto no apartado 4 da disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, na redacción dada polo artigo 4 do Real Decreto 465/2020, de 17 de marzo, polo que se modifica o anterior, mantense o prazo establecido nas bases reguladoras para a presentación das solicitudes; estas presentaranse por medios electrónicos a través do formulario normalizado, dispoñible na sede electrónica da Deputación de Pontevedra (https://sede.depo. gal), sendo válidas as solicitudes presentadas dende o tres de marzo de 2020. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que prevé a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 2º.—Base Terceira, no apartado 2.11 “Atencións de carácter complementario” establecese que “(…) Estas actuacións de carácter complementario serán recomendadas por unha ou un facultativo, serán complementarias a aquelas que proporcione a cobertura do seu seguro médico e contarán con informe favorable da ou do traballador social dos servicios sociais comunitarios municipais (…).” E no apartado 2.12 “Axudas de apoio á infancia” establecese que “(.) Estes gastos deberán incidir directamente na calidade de vida das e dos menores e ir acompañados do correspondente informe social que xustifique a súa necesidade.(.)”. Nos Servizos Sociais Comunitarios básicos dos concellos de menos de 20.000 habitantes existen equipos multidisciplinares, con profesionais de distintos ámbitos que xestionan o Servizo de Educación e Apoio Familiar financiado, no caso dos concellos de menos de 20.000 habitantes por este organismo provincial. Tendo en conta que o feito de todos os e as profesionais dos Servizos Sociais comunitarios Básicos poidan asinar os informes en relación co estas tipoloxías de axudas permitiría axilizar a xestión e tramitación dos mesmos proponse a modificación do texto de xeito que que: Modifícase o apartado recollido na base décima: “(…) Se o concello o solicita poderase proceder ao pagamento anticipado do 35 % das axudas aprobadas, logo de comprobar que a entidade receptora cumpre coas súas obrigas tributarias coa AEAT, ATRIGA e coa Seguridade Social. O 65% restante librarase tras a xustificación da execución completa do programa.(…)”, de xeito que “(…) Coa presentación das solicitudes concederase automáticamente o pago anticipado do 100% (…)”. A modificación destas bases entran en vigor o mesmo día da súa publicación no BOPPO: Pontevedra, 18 de marzo de 2020 A XEFA DO SERVIZO DE COHESIÓN SOCIAL E XUVENTUDE, Carlos Ulises Bilaly Verjel Pagnon De acordo co exposto, RESOLVO de conformidade con dita proposta en todo o seu contido. O que lle traslado para o seu coñecemento, cumprimento e demáis efectos Pontevedra, 18 de febreiro de 2020 O Secretario Accidental.—Por delegación, a xefa do servizo de cohesión social e xuventude (segundo RP 25.01.2016), Begoña Estévez Bernárdez. Contra esta resolución que pon fin á vía administrativa poderá interpoñer o recurso potestativo de reposición perante o mesmo órgano que a ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso Administrativo de Pontevedra segundo o disposto no artigo 8 da Lei 29/1998, de 13 de xullo Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo isto sen prexuízo de que poida utilizar calquera outro recurso que estime pertinente.